**KHA VHA VHE NA VHUPFIWA**

**Mulayotibe wa Tshiimiswa tsha zwa Mutakalo wa Vhathu tsha Lushaka tsha Afurika Tshipembe [B16-2017]**

Komiti ya Phothifoḽio nga ha zwa Mutakalo i khou ramba vhathu vha zwi takalelaho na vha kwameaho u rumela mahumbulwa o tou ṅwaliwaho na u sumbedzisa lutamo lwa u ḓo ṋetshedza makumedzwa nga u tou amba nga ha **Mulayotibe wa** **Tshiimiswa tsha zwa Mutakalo wa Vhathu tsha Lushaka tsha Afurika Tshipembe [B16 – 2017].**

**Ndivho ya Mulayotibe ndi u ṋetshedza mathomo a Tshiimiswa tsha zwa Mutakalo wa Vhathu tsha Lushaka tsha Afurika Tshipembe u itela u tshimbidza, hune zwa vho zwo tea na u langa u kuvhunganyiwa na u saukanywa ha data i ṱalutshedzaho zwiwo zwa malwadze na khuvhalo na u wana nḓila ya u thivhela zwiwo zwenezwi; u ṋetshedza tshumelo dza vhukoni kha zwa mutakalo wa vhathu, u dzhenelela na u vhea iṱo kha zwa mutakalo wa vhathu; vhugudisi na risetshe zwo livhiswaho kha khaedu khulwane dza mutakalo dzi kwamaho tshitshavha tsha Riphabuḽiki; na u ṋetshedza maṅwe mafhungo a elanaho na zwenezwi.**

Nyambo dzo shumiswaho kha midia wa u ganḓisa Mulayotibe uyu ndi Luisimane, Tshivhuru, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenḓa na Xitsonga. Khungedzelo ya u ramba vhathu u bva kha zwitshavha zwavho i ḓo vha nga nyambo dzi ambiwaho vhuponi ha vhukhethelo ha havho.

Vhupfiwa nga Vhathu vhu ḓo farwa nga ḽa 15 -17 Ṱhangule 2017 Phalamenndeni ngei Cape Town

Makumedzwa o tou ṅwaliwaho a rumelwe kha Vho Vuyokazi Majalamba o livhiswa kha Portfolio Committee on Health 3rd floor, 90 Plein Street, Cape Town 8000, nga imeiḽi kha vmajalamba@parliament.gov.za kana nga fakisi kha 086 694 3279 hu sa athu fhira ḽa 28 Fulwana 2017. Zwiṅwe hafhu, kha mahumbulwa o tou ṅwaliwaho, vha sumbedzise arali vha tshi ḓo ṱoḓa u ṋetshedza makumedzwa nga u tou amba.

Khophi dza Mulayotibe dzi a wanala kha Vho Majalamba (021) 403 3770, sele 083 709 8522 kana kha [www.parliament.gov.za](http://www.parliament.gov.za)

**Yo bviswa nga Vho MP Dunjwa ML; Mudzulatshidulo wa Komiti ya Phothifoḽio nga ha zwa Mutakalo.**